

OPĆINSKA NAČELNICA

KLASA: 320-01/25-01/01

URBROJ: 2109-22-01-25-1

Orehovica, 17. veljače 2025.

Na temelju članka 10. Zakona o poljoprivrednom zemljištu (Narodne novine broj 20/18, 115/18, 98/19 i 57/22) i članka 33. Statuta Općine Orehovica (’’Službeni glasnik Međimurske županije broj 07/21, 04/22), općinska načelnica Općine Orehovica donosi

**GODIŠNJE IZVJEŠĆE**

**o primjeni agrotehničkih mjera na području Općine Orehovica za 2024. godinu**

**1. UVOD**

Općinsko vijeće Općine Orehovica donijelo je Odluku o agrotehničkim mjerama i mjerama za uređivanje i održavanje poljoprivrednih rudina za područje Općine Orehovica (‘’Službeni glasnik Međimurske županije broj 6/19; dalje u tekstu Odluka).

Sukladno članku 10. Zakona o poljoprivrednom zemljištu, jedinica lokalne samouprave dostavlja Ministarstvu poljoprivrede i Agenciji za poljoprivredno zemljište godišnje izvješće o primjeni mjera propisanih Odlukom, do 31. ožujka svake tekuće godine za prethodnu godinu.

Člankom 3. Odluke, pod agrotehničkim mjerama smatraju se:

a) minimalna razina obrade i održavanja poljoprivrednog zemljišta povoljnim za uzgoj biljaka,

b) sprječavanje zakorovljenosti obrastanja višegodišnjim raslinjem,

c) suzbijanje organizama štetnih za bilje,

d) gospodarenje biljnim ostacima,

e) održavanje organske tvari i humusa u tlu,

f) održavanje povoljno strukture tla,

g) zaštita od erozije,

h) održavanje plodnosti tla.

**2. PROVOĐENJE AGROTEHNIČKIH MJERA, UREĐENJE I ODRŽAVANJE POLJOPRIVREDNIH RUDINA**

Sukladno Odluci o agrotehničkim mjerama u svrhu zaštite poljoprivrednog zemljišta i o mjerama za uređivanje i održavanje poljoprivrednih rudina nadzor nad provedbom provodi Komunalno redarstvo koje je redovito slalo opomene i rješavalo predmete oko neodržavanja poljoprivrednih zemljišta, sprječavanja zakorovljenosti, održavanja živica, spaljivanja granja i drugih biljnih ostataka te uklanjanja ambrozije. Vlasnicima, odnosno posjednicima zemljišta ukupno je izdano 8 opomena s mjerama koje moraju poduzeti, te je izdano 20 usmenih upozorenja.

Budući da na području Općine Orehovica nema opasnosti od erozije poljoprivrednog zemljišta, zaštitu od erozije nije bilo potrebno provoditi.

Općina Orehovica je prilikom provedenog nadzora stanja poljskih puteva tokom 2024. godine provela potrebnu sanaciju dijela dionice. Uz nekoliko puteva očišćeno je visoko raslinje, a redovno se održavaju površine uz puteve.

Najveći problemi javljaju se zbog neriješenih imovinsko pravnih odnosa, tj. na nekim česticama ima nekoliko vlasnika, koji najčešće žive izvan Republike Hrvatske, kao i činjenice da su upisani vlasnici odnosno posjednici s nepoznatim ili netočnim adresama.

**3. INFORMIRANJE VLASNIKA I POSJEDNIKA**

Općina Orehovica redovito svake godine i to u nekoliko navrata objavljuje informativni letak na web stranici i na oglasnim pločama, o obvezi redovitog održavanja poljoprivrednog zemljišta (oranica, ali i svih drugih obradivih površina, uključujući i okućnice) posebno o uništavanju ambrozije, te o štetnim posljedicama u slučaju oglušavanja o isto (novčane kazne, prekršajni postupak).

**4. ZAKLJUČAK**

Područje Općine Orehovica je u velikom dijelu pokriveno zelenim obradivim površinama od čega su neke zapuštene. Općina nastoji, prije svega aktivnim mjerama, potaknuti vlasnike i posjednike zemljišta na njihovo redovito obrađivanje i sprečavanje njihove zakorovljenosti.

NAČELNICA

Dijana Čurin, mag. oec.

Prilog:

- Obrazac – Tablični prikaz agrotehničkih mjera i njihova provedba