**PRIJEDLOG!!!**  
Na temelju članka 49. stavak 2. Zakona o predškolskom odgoju i obrazovanju ( Narodne novine broj 10/97, 107/07, 94/13, 98/19, 57/22 i 101/23) i članka 16. Statuta Općine Orehovica („Službeni glasnik Međimurske županije“ broj 7/21, 4/22), Općinsko vijeće Općine Orehovica na 26. sjednici održanoj dana 11. ožujka 2025. godine, donijelo je

**ODLUKU**

**o ekonomskoj cijeni polaska predškolskog programa Dječjeg vrtića „Reheki“**

**Članak 1.**

Ovom Odlukom utvrđuje se ekonomska cijena predškolskog programa odgoja i obrazovanja djece u Dječjem vrtiću „ Reheki“ te udio sufinanciranja Općine Orehovica u ekonomskoj cijeni smještaja polaznika predškolskih ustanova sa područja Općine Orehovica.

**Članak 2.**

Dječji vrtić „ Reheki“ provodi programe prema slijedećim ekonomskim cijenama:

JASLICE 350,00 EUR mjesečno po djetetu; udio sufinanciranja od strane Općine Orehovica 208,55 EUR.

REDOVNI PROGRAM 300,00 EUR mjesečno po djetetu; udio sufinanciranja od strane Općine Orehovica 173,50 EUR.

Navedene cijene odnose se na 10 satni program a ukoliko dijete polazi program kraći od 10 sati ekonomska cijena te udio Općine Orehovica u sufinanciranju utvrđuju se razmjerno satnici upisanog programa.

**Članak 3.**

Ekonomska cijena programa obuhvaća slijedeće vrste troškova:

- izdatke za radnike, i to: bruto plaće, naknade i materijalna prava radnika

- prehranu djece

- uvjete boravka djece, i to: materijalne izdatke, energiju i komunalije, tekuće održavanje objekta i opreme, prijevoz djece

- nabavu namještaja i opreme

- nabavu sitnog materijala

**Članak 4.**

Pravo na sufinanciranje troškova boravka djece u Dječjem vrtiću „Reheki“ mogu ostvariti roditelji odnosno skrbnici ( korisnici usluga dječjeg vrtića) pod slijedećim uvjetima koji moraju biti ispunjeni kumulativno i to kako slijedi:

- dijete mora imati prebivalište na području Općine Orehovica

- oba roditelja, skrbnik ili samohrani roditelj moraju imati prebivalište na području Općine Orehovica i stalno boraviti na području Općine Orehovica

- sve obveze prema Općini Orehovica po bilo kojoj osnovi moraju biti podmirene

**Članak 5.**

Povoljnije uvjete sudjelovanja u ekonomskoj cijeni programa u roditeljskom udjelu ostvaruju:

- Samohrani roditelji – dodatnih 10 %

- Za drugo dijete – dodatnih 15 %

- Za treće i svako daljnje dijete iz iste obitelji – dodatnih 20 %

Za dijete sa prebivalištem na području Općine Orehovica čija su oba roditelja umrla, nestala ili su nepoznati Općina Goričan sufinancira 100 % ekonomske cijene bez obzira koji vrtić dijete polazi.

**Članak 6.**

Općina Orehovica sufinancirati će ekonomsku cijenu polaska trenutno upisane djece u predškolske ustanove na području druge jedinice lokalne samouprave do polaska u školu sukladno iznosima utvrđenim u članku 2. ove Odluke.

Za novoupisanu djecu u predškolske ustanove na području druge jedinice lokalne samouprave kojima Općina Orehovica nije osnivač, Općina Orehovica ne snosi troškove sufinanciranja, osim iznimno ukoliko su u dječjem vrtiću „Reheki“ popunjena sva mjesta.

**Članak 7.**

Posebnom Odlukom osnivača Dječjeg vrtića „Reheki“ utvrditi će se popis dokumentacije koju će korisnici usluga dječjeg vrtića podnijeti Jedinstvenom upravnom odjelu Općine Orehovica u svrhu ostvarivanja prava na sufinanciranje od strane Općine Orehovica.

**Članak 8.**

Sredstva za programe koji se provode u Dječjem vrtiću „Reheki“ osiguravaju se:

- u proračunu Općine Orehovica

- u državnom proračunu

- sudjelovanjem roditelja u financiranju dijela ekonomske cijene predškolskog programa

- u proračunima drugih jedinica lokalne i područne samouprave

**Članak 9.**

Ova odluka objaviti će se u Službenom glasniku Međimurske županije a stupa na snagu osmog dana od dana objave.

**OPĆINSKO VIJEĆE OPĆINE OREHOVICA**

KLASA:  
URBROJ:

Orehovica, 11. ožujka 2025. godine

Predsjednik Općinskog vijeća

Vedran Kovač