**PRIJEDLOG!!**

Temeljem članka 17, stavka 1 Zakona o sustavu civilne zaštite („Narodne novine“, broj 82/15, 118/18, 31/20, 20/21, 114/22), članka 52 Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“, broj 66/21) te članka 16 Statuta Općine Orehovica („Službeni glasnik Međimurske županije“, broj 07/21 i 04/22), Općinsko vijeće Općine Orehovica na svojoj 26. sjednici, održanoj 11.03.2025. godine, donosi

**PLAN RAZVOJA**

**sustava civilne zaštite na području Općine Orehovica za 2025. godinu**

**s trogodišnjim financijskim učincima**

# UVOD

Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja.

Općina Orehovica obavezna je organizirati poslove iz svog samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite.

Člankom 17. stavak 1. Zakona o sustavu civilne zaštite („Narodne novine“, broj 82/15, 118/18, 31/20, 20/21, 114/22)(u daljnjem tekstu: Zakon) definirano je da predstavničko tijelo na prijedlog izvršnog tijela jedinica lokalne i područne (regionalne) samouprave u postupku donošenja proračuna razmatra i usvaja godišnju analizu stanja i **godišnji plan razvoja sustava civilne zaštite s financijskim učincima za trogodišnje razdoblje** te smjernice za organizaciju i razvoj sustava koje se razmatraju i usvajaju svake četiri godine.

# PLANSKI DOKUMENTI

Popis planskih dokumenata i odluka u području civilne zaštite, koje je Općina Orehovica obavezna izraditi i usvojiti u 2025. godini navedeni su u sljedećoj tablici.

Tablica 1. Popis planskih dokumenata i odluka za izradu u 2025. godini

| **NAZIV DOKUMENTA** | **ROK IZRADE** | **DONOSI** |
| --- | --- | --- |
| Odluka o određivanju pravnih osoba od interesa za sustav civilne zaštite | Travanj 2025. | Predstavničko tijelo |
| Odluka o imenovanju koordinatora na lokaciji | Travanj 2025. | Načelnik stožera civilne zaštite |
| Odluka o imenovanju povjerenika civilne zaštite i njihovih zamjenika | Travanj 2025. | Izvršno tijelo |
| Plan djelovanja civilne zaštite | Svibanj 2025. | Izvršno tijelo |
| Izrada elaborata za vježbu civilne zaštite 2026. | 30 dana prije održavanja vježbe civilne zaštite | Izvršno tijelo |
| Analiza stanja sustava civilne zaštite za 2025. godinu | Prosinac 2025. | Izvršno tijelo |
| Plan razvoja sustava civilne zaštite za 2026. godinu | Prosinac 2025. | Izvršno tijelo |

## VOĐENJE I AŽURIRANJE BAZE PODATAKA O PRIPADNICIMA, SPOSOBNOSTIMA I RESURSIMA OPERATIVNIH SNAGA SUSTAVA CIVILNE ZAŠTITE

Općina Orehovica sukladno Pravilniku o vođenju evidencije pripadnika operativnih snaga sustava civilne zaštite („Narodne novine“, broj 75/16), osigurava uvjete za vođenje i ažuriranje baze podataka o pripadnicima, sposobnostima i resursima operativnih snaga sustava civilne zaštite.

Evidencija se ustrojava i kontinuirano ažurira za:

* članove Stožera civilne zaštite,
* povjerenike civilne zaštite i njihove zamjenike,
* koordinatore na lokaciji,
* pravne osobe od interesa za sustav civilne zaštite.

Općina Orehovica dužna je podatke o vrstama i broju pripadnika operativnih snaga zaprimljene od strane operativnih snaga i podatke koje su u obvezi izraditi samostalno dostaviti Međimurskoj županiji.

Kontakt podatke operativnih snaga sustava civilne zaštite Općine Orehovica (adrese, fiksni i mobilni telefonski brojevi) u planskim dokumentima potrebno je kontinuirano ažurirati.

NOSITELJ: Općina Orehovica

IZRAĐIVAČ: Jedinstveni upravni odjel

ROK: 30. prosinca 2025.god.

# OPERATIVNE SNAGE SUSTAVA CIVILNE ZAŠTITE

## STOŽER CIVILNE ZAŠTITE

* Pripremiti i održati vježbu operativnih snaga sustava civilne zaštite

NOSITELJ: Općina Orehovica

IZVRŠITELJ: Stožer civilne zaštite, upravljačka skupina i operativne snage sustava civilne zaštite.

ROK: Sukladno donesenom Planu vježbi civilne zaštite

* Evidencija Stožera civilne zaštite, ažuriranje osobnih podataka

NOSITELJ: Općina Orehovica

IZVRŠITELJ: Jedinstveni upravni odjel

ROK: kontinuirano tijekom godine

## VATROGASNA ZAJEDNICA OPĆINE OREHOVICA

### DVD OREHOVICA

Popis opreme koja se planira nabaviti u 2025. godini: Zaštitna odijela, čizme, kacige i razni alat (fleks, bušilica...).

Popis aktivnosti koje se planiraju provesti u 2025. godini: Osposobljavanje i vježbe prema planu i programu, natjecanja, liječnički pregledi, pregled hidrantske mreže, osiguranja, ophodnje u pred žetvenoj i žetvenoj sezoni.

### DVD PODBREST

Popis opreme koja se planira nabaviti u 2025. godini: Opasači - 10 kom, natjecateljke sprave za mladež - 1 komplet.

Popis aktivnosti koje se planiraju provesti u 2025. godini:

1.Protupožarna preventiva

2.Zamjena dotrajale opreme, servis postojeće i nabava nove

3.Stručno usavršavanje

4.Rad s mladima

5.Pripreme i sudjelovanje na natjecanjima

6.Sudjelovanje na Javnoj vježbi

7.Nabava opreme za mladež

8.Obilježavanje 100 godišnjice DVD-a

9.Ostale redovne aktivnosti

### DVD VULARIJA

Popis opreme koja se planira nabaviti u 2025. godini: dodatna zaštitna odijela kao i odgovarajuće garderobne oramariće zbog bržeg opremanja operativnih članova prilikom uzbunjivanja.

Popis aktivnosti koje se planiraju provesti u 2025. godini: predžetvena i žetvena preventiva i ophodnja, provedba javne vatrogasne vježbe, slanje članova na edukcije i usavršavanja

NOSITELJ: operativne snage vatrogastva Općine

IZVRŠITELJ: operativne snage vatrogastva Općine

ROK: prosinac 2025.god.

## GRADSKO DRUŠTVO CRVENOG KRIŽA GRADA ČAKOVCA

Sukladno Zakonu o Hrvatskom Crvenom križu („Narodne novine“, broj 71/10), a u dijelu poslova zaštite i spašavanja, Hrvatski Crveni križ nadležan je za sljedeće poslove/javna ovlaštenja:

* organizira i vodi Službu traženja, te aktivnosti obnavljanja obiteljskih veza članova obitelji razdvojenih uslijed katastrofa, migracija i drugih situacija koje zahtijevaju humanitarno djelovanje,
* traži, prima i raspoređuje humanitarnu pomoć u izvanrednim situacijama,
* ustrojava, obučava i oprema ekipe za akcije pomoći u zemlji i inozemstvu u slučaju nesreća, sukoba, situacija nasilja itd.

Na području Općine Orehovica djeluje Gradsko društvo crvenog križa Čakovec.

Gradsko društvo Crvenog križa Čakovec u cilju spremnosti za angažiranjem u provođenju mjera civilne zaštite u 2025. godini planira provoditi osnovnu edukaciju volontera.

NOSITELJ: GDCK Čakovec

IZVRŠITELJ: GDCK Čakovec

ROK: prosinac 2025.god.

## HGSS – STANICA ČAKOVEC

Operativne snage Hrvatske Gorske službe spašavanja temeljna su operativna snaga sustava civilne zaštite u velikim nesrećama i katastrofama i izvršavaju obveze u sustavu civilne zaštite sukladno posebnim propisima kojima se uređuje područje djelovanja Hrvatske gorske službe spašavanja.

Hrvatska gorska služba spašavanja je dobrovoljna i neprofitna humanitarna služba javnog karaktera. Specijalizirana je za spašavanje na planinama, stijenama, speleološkim objektima i drugim nepristupačnim mjestima kada pri spašavanju treba primijeniti posebno stručno znanje i upotrijebiti opremu za spašavanje u planinama. Rad Hrvatske gorske službe spašavanja definiran je Zakonom o Hrvatskoj gorskoj službi spašavanja („Narodne novine“, broj 79/06 i 110/15).

Hrvatska gorska služba spašavanja – Stanica Čakovec osnovana je u srpnju 2014. godine za potrebe provođenja akcija zaštite i spašavanja na području Međimurske županije, a po potrebi sudjeluju u akcijama na području Republike Hrvatske.

**Popis opreme koja se planira nabaviti u 2025. godini:**

- opremanje novog objekta Stanice Čakovec (namještaj, kućanski aparati, uredski pribor, poligon za vježbu, … )

- kupnja osobne opreme za spašavanje aktivnim članovima

- obnova stare i dotrajale opreme i užad

**Popis aktivnosti koje se planiraju provesti u 2025. godini:**

- redovni sastanci, vježbe, osiguranja, dežurstva, preventivne aktivnosti, tečajevi i osposobljavanje članova

*HGSS Stanica Čakovec privodi kraju građevinske radove na kući no za opremanje samog objekta trebat će osigurati dodatna sredstva da se što prije mogu useliti i početi s radom.*

NOSITELJ: HGSS - Stanica Čakovec

IZVRŠITELJ: HGSS – Stanica Čakovec

ROK: prosinac 2025.god.

## POVJERENICI CIVILNE ZAŠTITE I NJIHOVI ZAMJENICI

• Osposobljavanje povjerenika civilne zaštite i njihovih zamjenika

NOSITELJ: Općina Orehovica

IZVRŠITELJ: MUP – Ravnateljstvo civilne zaštite

ROK: kontinuirano tijekom 2025.god.

• Sudjelovanje na vježbi operativnih snaga

NOSITELJ: Općina Orehovica

IZVRŠITELJ: Stožer civilne zaštite, upravljačka skupina i operativne snage sustava civilne zaštite

ROK: Sukladno donesenom Planu vježbi civilne zaštite

• Evidencija povjerenika i zamjenika povjerenika, ažuriranje osobnih podataka

NOSITELJ: Općina Orehovica

IZVRŠITELJ: Jedinstveni upravni odjel

ROK: kontinuirano tijekom godine

## KOORDINATORI NA LOKACIJI

Ovisno o specifičnostima izvanrednog događaja načelnica Stožera civilne zaštite Općina Orehovica određuje koordinatora i upućuje na lokaciju sa zadaćom koordiniranja djelovanja različitih operativnih snaga sustava civilne zaštite i komuniciranja sa Stožerom tijekom trajanja poduzimanja mjera i aktivnosti na otklanjanju posljedica izvanrednog događaja.

Stožer civilne zaštite Općina Orehovica nakon zaprimanja obavijesti o velikoj nesreći ili katastrofi odmah po saznanju mobilizira Koordinatora na lokaciji i upućuje ga na mjesto incidenta prije dolaska operativnih snaga.

• Sudjelovanje na vježbi operativnih snaga

NOSITELJ: Općina Orehovica

IZVRŠITELJ: Stožer civilne zaštite, upravljačka skupina i operativne snage sustava civilne zaštite

ROK: Sukladno donesenom Planu vježbi civilne zaštite

• Evidencija koordinatora na lokaciji, ažuriranje osobnih podataka

NOSITELJ: Općina Orehovica

IZVRŠITELJ: Jedinstveni upravni odjel

ROK: kontinuirano tijekom godine

## PRAVNE OSOBE OD INTERESA ZA SUSTAV CIVILNE ZAŠTITE

Sukladno potrebi pretpostavljenog izvanrednog događaja, pravne osobe od interesa za sustav civilne zaštite Općine Orehovica sudjeluju u vježbi civilne zaštite Općina Orehovica.

• Evidencija pravnih osoba od interesa za sustava civilne zaštite, ažuriranje osobnih podataka

NOSITELJ: Općina Orehovica

IZVRŠITELJ: Jedinstveni upravni odjel

ROK: kontinuirano tijekom godine

## UDRUGE

Udruge koje nemaju javne ovlasti, a od interesa su za sustav civilne zaštite (npr. kinološke djelatnosti, podvodne djelatnosti, radio-komunikacijske, zrakoplovne i druge tehničke djelatnosti), pričuvni su dio operativnih snaga sustava civilne zaštite koji je osposobljen za provođenje pojedinih mjera i aktivnosti sustava civilne zaštite, svojim sposobnostima nadopunjuju sposobnosti temeljnih operativnih snaga te se uključuju u provođenje mjera i aktivnosti sustava civilne zaštite sukladno odredbama *Zakona* i Plana djelovanja civilne zaštite.

Udruge samostalno provode osposobljavanje svojih članova i sudjeluju u osposobljavanju i vježbama s drugim operativnim snagama sustav civilne zaštite.

Popis udruga građana s područja Općine, a koje mogu biti od interesa za sustav civilne zaštite:

* odred izviđača “Bogovi prirode” Orehovica

Udruge imaju obavezu dostaviti Općini Orehovica sljedeće: kontakt podatke o odgovornoj osobi, broj operativnih članova, podatke o raspoloživim materijalno-tehničkim sredstvima i spremnosti za operativno djelovanje.

ROK: kontinuirano tijekom 2025. godine.

# SUSTAV UZBUNJIVANJA GRAĐANA

U organizaciji civilne zaštite na području Općine Orehovica, pored ostalih subjekata, telekomunikacijska podrška, odnosno sustav veza u kriznim situacijama, pokazao se vrlo bitnim čimbenikom kvalitetnog sustava civilne zaštite, stoga je potrebno:

* nastaviti rad na unaprjeđenju sustava uzbunjivanja stanovništva u slučaju velikih nesreća i katastrofa,
* provjeriti čujnost sirena na području Općine Orehovica.

Izvršitelji: Operateri (vlasnici objekata s opasnim tvarima), MUP, dobrovoljna vatrogasna društva i Općina Orehovica.

# FINANCIRANJE SUSTAVA CIVILNE ZAŠTITE

Sukladno *Zakonu*, izvršno tijelo jedinice lokalne samouprave odgovorno je za osnivanje, razvoj i financiranje, opremanje, osposobljavanje i uvježbavanje operativnih snaga. Prema tome, u Proračunu Općine Orehovica za 2025. godinu, u skladu s ostalim posebnim propisima, implementirat će se sljedeće stavke:

**Tablica 2. Financijska sredstva predviđena za provođenja zadaća civilne zaštite za trogodišnje razdoblje**

|  |  |  |  |
| --- | --- | --- | --- |
| **NOSITELJ KORIŠTENJA FINANCIJSKIH SREDSTAVA IZ PRORAČUNA** | **VISINA PLANIRANIH SREDSTAVA ZA 2025. GODINU S PROJEKCIJOM ZA 2026. I 2027. GODINU** | | |
| **2025.** | **2026.** | **2027.** |
| Vatrogastvo | 34.571,00 | 34.571.,00 | 34.571,00 |
| GDCK Čakovec | 4.000,00 | 4.000,00 | 4.000,00 |
| HGSS – Stanica Čakovec | 500,00 | 500,00 | 500,00 |
| Civilna zaštita | 4.000,00 | 4.150,00 | 4.250,00 |
| **UKUPNO** | **43.071,00** | **43.071,00** | **43,071,00** |

# ZAKLJUČAK

Donošenjem *Zakona* i zakonskih akata proizlaze zadaće i okvirna dinamika provođenja poslova u sustavu civilne zaštite Općine Orehovica.

U 2025. godini pokazuje se potrebnim nastaviti aktivni rad u usklađenju i unaprjeđenju sustava civilne zaštite Općine Orehovica i to posebice sljedećim aktivnostima:

* ažuriranjem postojećih planskih dokumenata,
* osposobljavanjem i opremanjem operativnih snaga sustava civilne zaštite,
* ažuriranjem podataka o operativnim snagama u sustavu civilne zaštite,
* osiguravanjem planiranih proračunskih sredstva za organizaciju i razvoj sustava civilne zaštite.

**OPĆINSKO VIJEĆE OPĆINE OREHOVICA**

KLASA:

URBROJ:

Orehovica, 11.03.2025. godine

**PREDSJEDNIK OPĆINSKOG VIJEĆA**

Vedran Kovač

**OBRAZLOŽENJE**

Člankom 17. stavak 1. Zakona o sustavu civilne zaštite („Narodne novine“ broj 82/15, 118/18, 31/20, 20/21 i 114/22) definirano je da predstavničko tijelo na prijedlog izvršnog tijela jedinica lokalne i područne (regionalne) samouprave u postupku donošenja proračuna razmatra i usvaja godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje.